stanford-oval/wikipedia huggingface dataset:
ภาษาฟินแลนด์
สัทวิทยา > ระบบเสียงพยัญชนะ

|  |  | ริมฝีปาก | ฟัน/ ปุ่มเหงือก | หลังปุ่มเหงือก/ เพดานแข็ง | เพดานอ่อน | เส้นเสียง |
| --- | --- | --- | --- | --- | --- | --- |
| นาสิก | นาสิก | m | n |  | ŋ |  |
| ระเบิด | ไม่ก้อง | p | t̪ |  | k | ʔ |
| ระเบิด | ก้อง | (b) | d |  | (ɡ) |  |
| เสียดแทรก | เสียดแทรก | (f) | s | (ʃ) |  | h |
| เปิด | เปิด | ʋ | l | j |  |  |
| รัว | รัว |  | r |  |  |  |
การใส่คำปฏิเสธ

คำว่า"ไม่"่ในภาษาฟินแลนด์ยังสามารถเปลี่ยนตามประธานได้อีกคือ en, et, ei, emme, ette และ eivät แต่โดยทั่วไปเมื่อต้องการแสดงการปฏิเสธหรือไม่ต้องการ ผู้พูดมักจะพูดว่า Ei!
การเขียน

ระบบการเขียนของภาษาฟินแลนด์ใช้อักษรละตินเป็นพื้นฐาน และได้รับระบบตัวอักษรจากอักษรสวีดิช อักษรฟินแลนด์มีทั้งหมด 29 ตัว อันได้แก่
A-อา B-เบ C-เซ D-เด E-เอ F-แอฟ G-เก H-โฮ I-อี J-ยี K-โก L-แอล M-แอม N-แอน O-โอ P-เป Q-กู R-แอรฺ S-แอส T-เต U-อู V-เว W-กักโชยส์-เว (Kaksois-Vee) X-แอกซ์ Y-อวี (หรือ อื) Z-เซตตา Å-โอของสวีเดน (Ruotsin-Oo) Ä-แอ Ö-เออวฺ
อย่างไรก็ตาม ตัวอักษรหลายตัว ได้แก่  C Q W X Z และ Å ไม่มีใช้ในคำภาษาฟินแลนด์พื้นถิ่น และมีใช้ในเฉพาะคำยืมและชื่อจากภาษาต่างประเทศเท่านั้น
การเขียนภาษาฟินแลนด์ มีลักษณะการสะกดตามหน่วยเสียงอย่างมาก โดยแต่ละหน่วยเสียงจะตรงกับตัวอักษรหนึ่งตัว
ดูเพิ่ม

ภาษาเอสโตเนีย
ภาษาฮังการี
แหล่งข้อมูลอื่น

Collection of Finnish bilingual dictionaries
FSI Finnish Language Course (Public Domain)
Finnish phrases for beginners (Public Domain)
| ด ค กภาษาราชการในสหภาพยุโรป |
| --- | --- |
 กรีก  โครเอเชีย  เช็ก  ดัตช์  เดนมาร์ก  บัลแกเรีย  โปรตุเกส  โปแลนด์  ฝรั่งเศส  ฟินแลนด์  มอลตา  เยอรมัน  โรมาเนีย   ลัตเวีย  ลิทัวเนีย  สเปน  สโลวัก  สโลวีเนีย  สวีเดน  อังกฤษ  อิตาลี  เอสโตเนีย  ไอริช  ฮังการี 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
แผนภาพแสดงกลุ่มสระในภาษาฟินแลนด์ตามหลักการสอดคล้องกลมกลืนของสระ (ตามตัวอักษรเขียน)
มะกอกไทย

| มะกอกไทย |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Sapindales
วงศ์:: Anacardiaceae
สกุล:: Spondias
สปีชีส์:: S.  pinnata
ชื่อทวินาม
Spondias pinnata 

มะกอกไทย ชื่อวิทยาศาสตร์:  Spondias pinnata เป็นไม้ยืนต้น ผลัดใบ ผิวของลำต้นมีเลนติเซลมาก ใบประกอบ ฐานใบบวม ผิวใบเรียบ หนาและมัน ดอกช่อออกที่ปลายกิ่ง ดอกย่อยเป็นดอกสมบูรณ์เพศ ขนาดเล็ก สีขาว ก้านช่อดอกย่อยสั้นมากหรือไม่มี กลีบดอกสีเหลืองอ่อน ผลแบบเมล็ดเดียว แก่แล้วเป็นสีเหลืองน้ำตาล เปลือกเหนียว เนื้อผลมีเส้นใย ผลรับประทานได้ มีรสเปรี้ยว ยอดและใบอ่อนกินกับลาบ ผลสุกใส่น้ำพริก ชาวกะเหรี่ยงใช้ย้อมผ้าให้สีน้ำตาลแดง
มะกอกเกลื้อน

| มะกอกเกลื้อน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Burseraceae
สกุล:: Canarium
สปีชีส์:: C.  subulatum
ชื่อทวินาม
Canarium subulatum 

มะกอกเกลื้อน หรือ หมากเหลี่ยม ชื่อวิทยาศาสตร์:  Canarium subulatum เป็นพืชในวงศ์ Burseraceae เป็นไม้ยืนต้นขนาดใหญ่ เปลือกสีน้ำตาล ค่อนข้างเรียบ ใบประกอบแบบขนนก ดอกช่อ ดอกสีขาวแกมเหลือง ผลรูปกระสวย สีเขียว ผลและเมล็ดใช้รับประทานได้ ใช้ปรุงอาหารแทนหนำเลี้ยบ เนื้อไม้ใช้ทำพิณ เปลือกใช้รักษาโรคลักปิดลักเปิด
มนต์ชัย สุภจิรกุล

นาวาอากาศตรี มนต์ชัย สุภจิรกุล หรือ โค้ชยุ่น (14 กรกฎาคม พ.ศ. 2509 – ) เป็นหัวหน้าผู้ฝึกสอนวอลเลย์บอลชายทีมชาติไทย และเป็นอดีตนักวอลเลย์บอลผู้ทำหน้าที่ในตำแหน่งบอลกลาง บอลโค้งสั้น
ประวัติ

มนต์ชัย สุภจิรกุล มีภูมิลำเนาเดิมอยู่ที่แปดริ้ว จังหวัดฉะเชิงเทรา ครอบครัวของเขาเดิมประกอบอาชีพทำสวน และเขาเป็นบุตรชายคนโตในจำนวนพี่น้องทั้งหมดสี่คน สำเร็จการศีกษาระดับประถมจากโรงเรียนวัดดอนทอง ระดับมัธยมต้นจากโรงเรียนปัญจพิทยาคาร และได้รับการทาบทามจากเสน่ห์ ศุภอักษร ให้เข้าศึกษาต่อระดับมัธยมปลายที่โรงเรียนเบญจมราชรังสฤษฎิ์ โดยเข้าแข่งวอลเลย์บอลให้แก่ทางโรงเรียนในระดับจังหวัด รวมถึงได้แข่งกับโรงเรียนใหญ่ ๆ ในเมืองกรุง และสำเร็จการศึกษาระดับปริญญาตรีจากมหาวิทยาลัยราชภัฏพระนคร
มนต์ชัยได้เป็นนักกีฬาวอลเลย์บอลชายทีมชาติไทยตั้งแต่ พ.ศ. 2530 และอำลาการทำหน้าที่เป็นนักกีฬาทีมชาติไทยเนื่องด้วยเข้ารับราชการทหารอากาศเมื่อครั้งที่เข้าแข่งขันซีเกมส์ 1991 ที่ประเทศฟิลิปปินส์ ซึ่งทีมของเขาได้รับเหรียญเงิน แม้จะเลิกทำหน้าที่เป็นนักกีฬาทีมชาติ เขาก็ยังได้เข้าร่วมแข่งขันวอลเลย์บอล ถ้วย ก. และกีฬากองทัพ ให้แก่ทีมทหารอากาศ
มนต์ชัย ได้รับการเรียกตัวไปเป็นผู้ช่วยผู้ฝึกสอนให้แก่วอลเลย์บอลชายทีมชาติไทยในการแข่งซีเกมส์ 2005 ที่ประเทศฟิลิปปินส์ ที่ซึ่งทีมของเขาได้รับรางวัลเหรียญทอง จากนั้น เขาก็ได้เข้าทำหน้าที่เป็นผู้ฝึกสอนทีมชาติแทนอาจารย์โสภณ ซึ่งเป็นผู้ฝึกสอนคนก่อนที่เกษียณไป โดยมนต์ชัยพาทีมชาติไทยเข้ารับรางวัลเหรียญทองแดงในการแข่งซีเกมส์ 2007 ที่จังหวัดนครราชสีมา จากนั้น มนต์ชัยได้ตัดสินใจสร้างนักกีฬาหน้าใหม่ โดยคงเหลือไว้เพียงกิตติคุณ ศรีอุทธวงศ์ และวันชัย ทัพวิเศษ และพาทีมชาติไทยคว้าแชมป์ซีเกมส์ 2011 ที่ประเทศอินโดนีเซีย
นอกจากนี้ มนต์ชัยยังทำหน้าที่เป็นผู้ฝึกสอนวอลเลย์บอลชายทีมชาติไทย ในการแข่งวอลเลย์บอลชายชิงแชมป์โลก 2014 รอบคัดเลือก โซนเอเชีย รอบสุดท้าย ที่แคนเบอร์รา ประเทศออสเตรเลีย รวมถึงทำหน้าที่เป็นหัวหน้าผู้ฝึกสอนทีมชาติไทย ในการแข่งวอลเลย์บอลชายชิงแชมป์เอเชีย 2013 ที่สหรัฐอาหรับเอมิเรตส์ ที่ซึ่งทีมชาติไทยได้อันดับ 6 รวมถึงในการแข่งวอลเลย์บอลในซีเกมส์ 2013 ที่กรุงเนปยีดอ ประเทศพม่า โดยในรอบรองชนะเลิศ ทีมชาติไทยเป็นฝ่ายชนะทีมชาติเวียดนาม 3–0 เซต และในรอบชิงชนะเลิศ ทีมชาติไทยเป็นฝ่ายชนะทีมชาติอินโดนีเซีย 3–0 เซต ส่งผลให้ทีมชายของไทยคว้าแชมป์เป็นสมัยที่ 6 และเป็นการป้องกันแชมป์ซีเกมส์ได้เป็นครั้งแรกในประวัติศาสตร์
ชีวิตส่วนตัว

ด้านชีวิตส่วนตัว มนต์ชัย สุภจิรกุล มีภรรยาชื่อวราภรณ์ เมธาภัทร์ ชื่อเล่น หมวย ซึ่งเป็นอดีตนักวอลเลย์บอลสโมสรเป๊ปซี่ และอดีตนักกีฬาวอลเลย์บอลหญิงทีมชาติไทย และมีลูกด้วยกัน 2 คนเป็นชาย 1 คน หญิง 1 คน ซึ่งได้แก่พิศุทธิ์ และพุธิตา สุภจิรกุล ชื่อเล่น เอิร์ท ที่เป็นนักกีฬาแบดมินตันทีมชาติไทย
ความสำเร็จ

เหรียญเงิน ซีเกมส์ 1991 ที่ประเทศฟิลิปปินส์
เหรียญทองแดง วอลเลย์บอลในซีเกมส์ 2007 ที่จังหวัดนครราชสีมา ประเทศไทย
เหรียญทอง วอลเลย์บอลในซีเกมส์ 2011 ที่ปาเล็มบัง ประเทศอินโดนีเซีย
เหรียญทอง วอลเลย์บอลในซีเกมส์ 2013 ที่กรุงเนปยีดอ ประเทศพม่า
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2543 –  เหรียญจักรมาลา (ร.จ.ม.)
พุทธ อภิวรรณ

| พุทธ อภิวรรณ |
| --- | --- |
พุทธอภิวรรณ องค์พระบารมี
เกิด: วีรวัฒน์ เนียมนัด 1 ธันวาคม พ.ศ. 2520 (46 ปี)
สัญชาติ: ไทย
ชื่ออื่น: เอก, พุทธ
ศิษย์เก่า: มหาวิทยาลัยธุรกิจบัณฑิตย์
อาชีพ: ผู้ประกาศข่าว
ปีปฏิบัติงาน: พ.ศ. 2543 - ปัจจุบัน
มีชื่อเสียงจาก: ทุบโต๊ะข่าว ลุยชนข่าว
ตำแหน่ง: ผู้อำนวยการฝ่ายข่าว สถานีโทรทัศน์ช่อง 8
พุทธอภิวรรณ องค์พระบารมี (นามเดิม วีรวัฒน์ เนียมนัด, เกิดวันที่ 1 ธันวาคม พ.ศ. 2520) ชื่อเล่น พุทธ เป็นที่รู้จักในชื่อ พุทธ อภิวรรณ เป็นผู้ประกาศข่าวชายชาวไทย ปัจจุบันเป็นผู้อำนวยการฝ่ายข่าวของช่อง 8 ก่อนหน้านี้เคยเป็นผู้ประกาศข่าวทางช่องไอเอ็นเอ็นนิวส์ เอ็มบีแชนแนล ไทยทีวีดี ทีนิวส์ และผู้อำนวยการสำนักข่าวของอมรินทร์ทีวี
พุทธมีชื่อเสียงจากการจัดรายการทุบโต๊ะข่าว ทางอมรินทร์ทีวี โดยมีแนวทางการเล่าข่าวที่คล้ายกับสรยุทธ สุทัศนะจินดา แต่ก็ถูกวิจารณ์ในเรื่องของการนำเสนอข่าวที่ไม่ก่อให้เกิดประโยชน์ต่อผู้ชมมากเกินไป
ผลงาน > ปัจจุบัน

ลุยชนข่าว คู่กับ จิตดี ศรีดี (ช่วงที่ 1), ชนิตรนันทน์ ปุณณะนิธิ (ช่วงที่ 2) วันจันทร์ – วันศุกร์ เวลา 19:00 – 22:15 น., สารวัตร กิจพานิช วันเสาร์ เวลา 20:10 – 22:15 ทางช่อง 8 (19 เมษายน พ.ศ. 2566 – ปัจจุบัน)
ผลงาน > อดีต

ต่างคนต่างคิด ทางอมรินทร์ทีวี (พ.ศ. 2557 – พ.ศ. 2563)
ทุบโต๊ะข่าว ทางอมรินทร์ทีวี (พ.ศ. 2557 – พ.ศ. 2565)
รางวัล

รางวัลสาขาผู้ดำเนินรายการข่าวดาวรุ่งดีเด่น จาก ดาวเมขลา 2559
รางวัลผู้วิเคราะห์ข่าวดีเด่นแห่งปี 2016 จาก Maya Award 2016
รางวัลผู้ประกาศข่าวหรือพิธีกรรายการข่าวชายที่สุดแห่งปี 2016 จาก ดาราเดลี่ เดอะ เกรท อวอร์ดส์ ครั้งที่ 6
รางวัลผู้ประกาศข่าวชายฟีเวอร์ 2016 จาก Fever Awards 2016
รางวัลสาขาผู้ประกาศข่าวดีเด่น จาก สมาคมผู้สื่อข่าวและช่างภาพอาชญากรรมแห่งประเทศไทย
โล่เกียรติคุณบุคคลต้นแบบที่ดี ด้านการรณรงค์งดดื่มสุรา ประจำปี 2560 จาก พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
รางวัลผู้รายงานข่าวชายดีเด่น จาก รางวัลพิฆเนศวร ปี 2560
รางวัลผู้รายงานข่าวชายดีเด่น จาก รางวัลพิฆเนศวร ปี 2561
รางวัลผู้ประกาศข่าวชายฟีเวอร์ 2020 จาก Fever Awards 2020
รางวัลผู้ประกาศข่าวชายฟีเวอร์ 2021 จาก Fever Awards 2021
ดูเพิ่ม

ทีนิวส์
อมรินทร์ทีวี
จิตดี ศรีดี
ช่อง 8
แหล่งข้อมูลอื่น

พุทธ อภิวรรณ ที่เฟซบุ๊ก
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
มะกอกโคโรเนย์กี้

มะกอกโคโรเนย์กี้ หรือ มะกอกกรีกสายพันธุ์โคโรเนย์กี้ (ภาษาอังกฤษ: Koroneiki Olive / Greek Koroneiki Olive) คือ สายพันธุ์หนึ่งของต้นมะกอกที่มีปลูกอยู่แพร่หลายในประเทศกรีซ มีต้นกำเนิดอยู่ในแคว้นเมสซิเนีย (ในแถบตะวันตกเฉียงใต้ของคาบสมุทรเพโลพอนนีส) ซึ่งมะกอกกรีกสายพันธุ์โคโรเนย์กี้นี้ สามารถเจริญเติบโตได้ดีในภูมิอากาศที่ไม่ร้อนและไม่หนาวจนเกินไป จึงเหมาะสมกับการเจริญเติบโตในลักษณะเฉพาะของดิน และสภาพภูมิอากาศของประเทศกรีซ มะกอกกรีกสายพันธุ์โคโรเนย์กี้จึงมีปลูกอยู่แพร่หลาย มากถึง 50-60% ของพื้นที่ในประเทศกรีซ1 และเจริญเติบโตในประเทศกรีซมามากกว่า 3,000 ปี ตั้งแต่สมัยกรีกโบราณ อย่างไรก็ดีปัจจุบันมีการนิยมปลูกมะกอกกรีกสายพันธุ์โคโรเนย์กี้กันอย่างแพร่หลาย ทั้งในทวีปยุโรป และอเมริกา
การใช้ประโยชน์

มะกอกกรีกสายพันธุ์โคโรเนย์กี้ ถูกยกย่องให้เป็น “ราชินีแห่งมะกอก” เนื่องจากพบว่าเป็นสายพันธุ์ที่มีผลมะกอกเล็กกว่าสายพันธุ์อื่นๆหลายชนิด แต่กลับมีสารต่อต้านอนุมูลอิสระ เช่น สควาเลน และโพลีฟีนอลอยู่มาก2 ซึ่งกลุ่มสารอินทรีย์เหล่านี้สามารถต่อต้านอนุมูลอิสระในร่างกายมนุษย์ได้อย่างยอดเยี่ยม มีคุณสมบัติในการต้านมะเร็ง ป้องกันโรคหัวใจ ลดระดับของคอลเลสเตอรอล (ภาษาอังกฤษ: Cholesterol) และ ไตรกลีเซอไรด์ (ภาษาอังกฤษ: Triglyceride) ในเส้นเลือด กระตุ้นระบบภูมิคุ้มกัน และช่วยต้านแบคทีเรีย2,3 มะกอกกรีกสายพันธุ์โคโรเนย์กี้จึงเป็นที่รู้จักอย่างแพร่หลายไปทั่วโลกโดยเฉพาะในแถบตะวันตก โดยเฉพาะในประเทศที่นิยมการผลิตน้ำมันมะกอกคุณภาพสูง เช่น น้ำมันมะกอกชนิดบริสุทธิ์พิเศษ (ภาษาอังกฤษ: Extra Virgin Olive Oil) ซึ่งเป็นที่นิยมนำมาใช้ในการบริโภค เพื่อสุขภาพที่แข็งแรง
นอกเหนือจากการนำมาบริโภคแล้ว น้ำมันมะกอกจากมะกอกกรีกสายพันธุ์โคโรเนย์กี้นี้ ยังเป็นที่นิยมในการนำมาบำรุงผิวพรรณ แต่เนื่องจากน้ำมันมะกอกจะมีความมันและอาจซึมสู่ผิวได้ยาก นักวิทยาศาสตร์จากสถาบันต่างๆทั้งในยุโรป และเอเชีย ได้คิดค้นการสกัดเพียงสารต่อต้านอนุมูลอิสระทรงพลังที่เรียกว่า สควาเลน และโพลีฟีนอล จากน้ำมันมะกอกสายพันธุ์โคโรเนย์กี้ ซึ่งมีความอ่อนโยงสูง ไม่ทำให้ระคายเคือง ไม่อุดตันรูขุมขน และสามารถต่อต้านอนุมูลอิสระในชั้นผิวหนังได้เป็นอย่างดี ด้วยลักษณะของสควาเลนที่มีความบางเบาและซึมไว ทำให้เหมาะกับการใช้ในการบำรุงผิวทุกวัน อีกทั้งยังเป็นเคล็ดลับความสวยงามของผู้หญิงในแถบตะวันตกอีกด้วย
ฤดูการเก็บเกี่ยว

โดยส่วนมากฤดูการเก็บเกี่ยวของผลมะกอกกรีกสายพันธุ์โคโรเนย์กี้มักเริ่มในเดือนพฤศจิกายนของทุกปี ซึ่งเป็นช่วงที่ผลมะกอกกรีกชนิดนี้กำลังสุก และเริ่มเปลี่ยนสีจากสีเขียวอ่อนเป็นสีม่วง หรือสีม่วงดำ อย่างไรก็ดีในบางพื้นที่ฤดูการเก็บเกี่ยวเริ่มตั้งแต่เดือนตุลาคมซึ่งผลมะกอกยังไม่สุกดี และมีสีเขียวอ่อน ซึ่งสีของผลมะกอกบ่งบอกถึงความสุกมากน้อย และส่งผลกับรสชาติเช่นเดียวกับผลไม้ชนิดอื่นๆ
มะกอกโคก

| มะกอกโคก |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: กะเพรา Lamiales
วงศ์:: วงศ์มะลิ Oleaceae
เผ่าย่อย:: Schreberinae Schreberinae
สกุล:: Schrebera Schrebera
ชื่อทวินาม
Schrebera swietenioides Roxb.

มะกอกโคก (ชื่อวิทยาศาสตร์: Shrebera  swieteniodes) มีชื่อเรียกอื่นๆ เช่น โยนีปีศาจ หีผี มะกอกดอน สำโรง มะกักป่า มะกอกเผือก เป็นต้น
มะกอกโคก เป็นไม้ยืนต้น  ผลัดใบ  สูงประมาณ  10 – 15 เมตร   เป็นพืชถิ่นเดียว  พบตามภูเขาไฟเก่า เช่นแถบเขากระโดง  เขาอังคาร เขาพนมรุ้งซึ่งเคยเป็นภูเขาไฟที่ดับสนิทนานแล้ว
ใบ ประกอบแบบขนนกชั้นเดียว  ปลายคี่  เรียงตรงข้าม  ช่อใบยาว ใบย่อย 2 – 3 คู่  เรียงตรงข้ามรูปไข่  รูปใบหอก หรือรูปขอบขนาน แกมรูปรี  ปลายแหลม โคนสอบเรียวปลายแคบไปตามก้าน  ขอบเรียบ  ด้านบนเกลี้ยงหรือมีขนประปราย  ด้านล่างมีขนนุ่ม
ดอก ดอกเล็กออกเป็นช่อกระจะที่ปลายกิ่ง
ผลของมะกอกโคกเป็นรูปไข่กลับ  เปลือกแข็ง  แตกเป็นสองซีกเมื่อแห้ง  เมล็ดมีปีก   ผลที่แก่จัดจะแตกเป็น  2 ซีก มองเห็นเมล็ดข้างในได้ตามชื่อที่เรียกกัน  หากนำไปกดบนดินทราย จะยิ่งดูแปลกคล้ายอวัยวะเพศหญิงมาก
มนต์ดำ ศ.วีระพล

| มนต์ดำ ศ> วีระพล |
| --- | --- |
เกิด: อนุ ศรีเทพ 19 มกราคม พ.ศ. 2536 (31 ปี)
สัญชาติ:  ไทย
มนต์ดำกับพี่เลี้ยงในช่วงพักยก
มนต์ดำ ศ.วีระพล ชื่อเล่น น้อง เกิดวันที่ 19 มกราคม พ.ศ. 2536 ที่ตำบลกุแหระ อำเภอทุ่งใหญ่ จังหวัดนครศรีธรรมราช เป็นนักมวยไทยชาวไทย ผู้เป็นนักมวยเข่าเพียงคนเดียวที่สามารถเป็นฝ่ายชนะสองคม ศักดิ์หอมศีล มาแล้ว 3 ครั้ง และได้รับการยอมรับจากค่ายมวยศักดิ์หอมศีล วันที่ 29 ธันวาคม พ.ศ. 2554 มนต์ดำเข้าแข่งขันคู่เอกศึกวันมิตรชัย ที่เวทีมวยราชดำเนิน ที่ซึ่งเขาเป็นฝ่ายชนะน็อกฤทธิเทวดา สิทธิกุล ในยกที่ 4
มนต์ดำได้รับการจัดให้เป็นหนึ่งในนักมวยระดับแถวหน้าของประเทศไทย และได้รับเลือกเข้าแข่งขันรายการศึกวันสถาปนา 67 ปี เวทีราชดำเนิน ซึ่งจัดขึ้น ณ วันที่ 24 ธันวาคม พ.ศ. 2555 โดยได้พบกับคู่ชกอย่างศรนารายณ์ ส.สมหมาย และมนต์ดำเป็นฝ่ายชนะคะแนน
ประวัติ

มนต์ดำ ศ.วีระพล มีชื่อจริงคือ อนุ ศรีเทพ เป็นบุตรของนายมิตร และนางประภา ศรีเทพ เขาชกมวยครั้งแรกโดยใช้ชื่อ มนต์ดำ เกียรติห้วยกลาง เมื่ออายุ 7 ปี และเป็นนักศึกษาสาขาเทคนิคคอมพิวเตอร์ วิทยาลัยเทคโนโลยีพระรามหก ปัจจุบันมีค่าตัวที่ 70,000 บาท โดยมี วีระพล แป้นช่วย (หมู ภูเก็ต) เป็นหัวหน้าคณะ และชัยสิทธิ์ คงเกียรติก้อง (เฮง ศักดิ์ชัยสิทธิ์) เป็นผู้ให้การสนับสนุน
มนต์ดำ ศ.วีระพล เป็นนักมวยไทยที่เข้าแข่งขันในคู่เอกหลายรายการ อาทิ วันที่ 12 เมษายน พ.ศ. 2555 มนต์ดำเข้าแข่งขันคู่เอกนำรายการศึกวันมิตรชัย ณ เวทีมวยราชดำเนิน ซึ่งเขาเป็นฝ่ายแพ้คะแนนต่ออีที เพชรสมนึก ที่คะแนน 49-48  วันที่ 19 มิถุนายน มนต์ดำเข้าแข่งขันคู่เอกของรายการศึกเพชรยินดี ที่เวทีมวยลุมพินี โดยการแข่งขันครั้งนี้เป็นการแข่งขันการกุศลเพื่อจัดตั้งกองทุนครูเก่าและสนับสนุนสโมสรฟุตบอลกรุงเทพคริสเตียน ซึ่งมนต์ดำได้พบกับคู่ชกอย่างแสงมรกต ท.มโนธรรมรักษา วันที่ 12 กรกฎาคม มนต์ดำเข้าแข่งขันคู่เอกนำรายการศึกวันมิตรชัย ที่เวทีมวยราชดำเนิน โดยได้พบกับซุปเปอร์เล็ก ว.สังข์ประไพ ซึ่งทั้งคู่มีโอกาสแพ้ชนะพอกัน และมนต์ดำเป็นฝ่ายชนะคะแนนขาด วันที่ 31 สิงหาคม มนต์ดำเข้าแข่งขันคู่เอกในรายการศึกวันวีระพล ที่เวทีมวยลุมพินีโดยได้พบกับโชคนำชัย ศิษย์จ่ากุ้ง และมนต์ดำเป็นฝ่ายชนะคะแนนขาด วันที่ 26 กันยายน มนต์ดำเข้าแข่งขันคู่รองของรายการศึกวันกิ่งทอง ที่เวทีมวยราชดำเนิน โดยได้พบกับสองคม ศักดิ์หอมศีล ในพิกัด 116 ปอนด์ จากการแข่งขันครั้งดังกล่าว มนต์ดำเป็นฝ่ายชนะคะแนนขาด วันที่ 23 พฤศจิกายน มนต์ดำเข้าแข่งขันคู่เอกของรายการศึกเพชรยินดี ที่เวทีมวยลุมพินี โดยได้พบกับเอกมงคล ไก่ย่างห้าดาวยิม ซึ่งมนต์ดำเป็นฝ่ายชนะคะแนน
สถิติการชก

| 0 | 1 | 2 | 3 | 4 | 5 |
| --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ |

| 29 ธ.ค. 2554 | ชนะ | ฤทธิเทวดา สิทธิกุล | ศึกวันมิตรชัย | เวทีมวยราชดำเนิน | ชนะทีเคโอยก 4  |

| 12 เม.ย. 2555 | แพ้ | อีที เพชรสมนึก | ศึกวันมิตรชัย | เวทีมวยราชดำเนิน | แพ้คะแนน |

| 19 มิ.ย. 2555 |  | แสงมรกต ท.มโนธรรมรักษา | ศึกเพชรยินดี | เวทีมวยลุมพินี |  |

| 12 ก.ค. 2555 | ชนะ | ซุปเปอร์เล็ก ว.สังข์ประไพ | ศึกวันมิตรชัย | เวทีมวยราชดำเนิน | ชนะคะแนน |

| 31 ส.ค. 2555 | ชนะ | โชคนำชัย ศิษย์จ่ากุ้ง | ศึกวันวีระพล | เวทีมวยลุมพินี | ชนะคะแนน |

| 26 ก.ย. 2555 | ชนะ | สองคม ศักดิ์หอมศีล | ศึกวันกิ่งทอง | เวทีมวยราชดำเนิน | ชนะคะแนน |

| 23 พ.ย. 2555 | ชนะ | เอกมงคล ไก่ย่างห้าดาวยิม | ศึกเพชรยินดี | เวทีมวยลุมพินี | ชนะคะแนน |

| 24 ธ.ค. 2555 | ชนะ | ศรนารายณ์ ส.สมหมาย | ศึกวันสถาปนา 67 ปี เวทีราชดำเนิน | เวทีมวยราชดำเนิน | ชนะคะแนน |
เกียรติประวัติ

แชมป์ประเทศไทยรุ่นมินิฟลายเวท
แชมป์ประเทศไทยรุ่นฟลายเวท
แชมป์มวยไทยรุ่นแบนตั้มเวท เวทีมวยลุมพินี
ระเบียงภาพ

ในศึกวันสถาปนา 67 ปี เวทีราชดำเนิน
มนต์ดำไหว้ครู 4 ทิศ
ขณะทำพิธีไหว้ครู
แหล่งข้อมูลอื่น

มนต์ดำ ศ.วีระพล ที่เฟซบุ๊ก
อนุ ศรีเทพ ที่เฟซบุ๊ก
มิชลิง

มิชลิง ("สายเลือดผสม" ในภาษาเยอรมัน) เป็นคำศัพท์ทางกฎหมายที่ถูกใช้ในนาซีเยอรมนีเพื่อแสดงถึงบุคคลที่ถือว่ามีทั้งสายเลือดอารยันและบรรพบุรุษยิว รากศัพท์เยอรมันร่วมเชื้อสายกับคำศัพท์ภาษาละตินซึ่งเป็นต้นกำเนิดของคำภาษาสเปนว่า เมสติโซ (mestizo) และคำภาษาฝรั่งเศสว่า เมติส (métis)
ในภาษาเยอรมัน คำนี้มีความหมายโดยตรงว่า ลูกผสม คนครึ่งชาติ และเลือดผสม
พุทธจริต

พุทธจริต หรือ "จริยาแห่งพระพุทธองค์" มหากาพย์ภาษาสันสกฤต รจนาโดยพระอัศวโฆษ คาดว่ารจนาขึ้นในราวช่วงต้นศตวรรษที่ 2  ปัจจุบันเหลืออยู่ 28 สรรค 14 สรรคแรกเหลือสมบูรณ์ดีในภาษาสันสกฤต ส่วนสรรคที่ 15 ถึง สรรค 28 อยู่ในสภาพไม่สมบูรณ์ ทั้งนี้ พระอัศวโฆษผู้ประพันธ์ได้ใช้ฉันทลักษณ์ 10 ชนิดในการประพันธ์ อาทิ ตริษฏุภฉันท์ อนุษฎุภฉันท์ วังสัสถฉันท์ เอาปัจฉันทสิกฉันท์ เป็นต้น
ในปีค.ศ. 420 พระธรรมเกษม  แปลพุทธจริตในภาษาสันสกฤตเป็นภาษาจีน ต่อมาในราวศตวรรษที่ 7 หรือราวศตวรรษที่ 8 ได้มีการแปลเป็นภาษาทิเบต และได้รับการยอมรับว่า มีความใกล้เคียงกับต้นฉบับภาษาสันสกฤตมากกว่าฉบับแปลภาษาจีน
ผู้แต่ง

ผู้แต่งมหากาพย์พุทธจริต คือพระอัศวโฆษ ผู้ได้รับยกย่องเป็นมหากวีและเป็นนักปราชญ์ที่มีชื่อเสียง คาดว่าท่านมีช่วงชีวิตอยู่ระหว่างปีค.ศ.  80–150 ท่านเป็นบุตรของนางสุรรณกษี เกิดที่เมืองสาเกต แต่เดิมนับถือพราหมณ์และได้รับการศึกษาแบบพราหมณ์จนมีความเชี่ยวชาญในไตรเพท ภายหลังหันมานับถือพระพุทธศาสนาโดยบวชเป็นภิกษุในนิกายสรวาสติวาท ด้วยความที่ท่านเป็นทั้งปราชญ์และเป็นทั้งกวี เมื่อบวชแล้วจึงมีคำนำหน้าชื่อมากมาย เช่น ภิกษุ อาจารย์ ภทันตะ มหากวี และมหาวาทิน
พระอัศวโฆษเป็นผู้มีบทบาทสำคัญคนหนึ่งในยุคเริ่มต้นของนิกายมหายาน มีผลงานมากมายทั้งด้านปรัชญาศาสนา บทละครและกวีนิพนธ์ ผลงานที่สำคัญทางปรัชญาและศาสนา เช่น สูตราลังการะ มหายานศรัทโธตปาทะ วัชรสูจี คัณฑีสโตรตระ ที่เป็นบทละคร เช่นราษฎรปาละ ศาริปุตรปรกรณัม และที่เป็นกวีนิพนธ์ เช่นมหากาพย์เสานทรนันทระ และมหากาพย์พุทธจริต เป็นต้น นอกจากจะรจนางานเขียนไว้หลายเล่มแล้วอัศวโฆษยังเดินทางท่องเที่ยวไปพร้อมกับสานุศิษย์และนักดนตรีเพื่อขับลำนำอันเป็นเรื่องราวแห่งพระพุทธศาสนาและความไร้แก่นสารของชีวิตในที่ชุมนุมต่าง ๆ เพื่อป่าวประกาศคุณค่าอันล้ำเลิศแห่งพระธรรมคำสอนของพระบรมศาสดา ชนทั้งหลายที่สัญจรไปเมื่อได้ฟังต่างหยุดนิ่งอยู่กับที่เพราะถูกตรึงไว้ด้วยน้ำเสียงและท่วงทำนองที่ไพเราะจับใจ
ครั้งหนึ่ง กษัตริย์แห่งแคว้นกุษาณะได้รุกรานมัธยมประเทศ จนถึงเมืองปาฏลีบุตร จนกษัตริย์แห่งมัธยมประเทศต้องจ่ายค่าปฏิกรรมสงครามแก่กษัตริย์แคว้นกุษาณะเป็นทองคำ  300,000 เหรียญ ทว่า กษัตริย์แห่งมัธมประเทศมีเพียง 100,000 เหรียญ ฝ่ายกุษาณะจึงเรียกร้องเพียงเท่านั้น แต่ค่าปฏิกรรมสงครามที่ติดค้างไว้ ต้องแลกเปลี่ยนโดยการมอบบาตรของพระสัมมาสัมพุทธเจ้า กับพระอัศวโฆษ ต่อมาเหล่าเสนามมาตย์เกิดความกังขาเหตุใดพระอัศวโฆษจึงมีค่าถึง 100,000 เหรียญ กษัตริย์แห่งแคว้นกุษาณะจึงได้ขังอัศวชาติตัวหนึ่งไว้เป็นเวลา 6 วันจนหิวโหย จากนั้น จึงปล่อยออกมา แล้ววางหญ้าชั้นเลิศไว้ตรงหน้า พร้อมกับอาราธนาพระอัศโฆษให้แสดงธรรม ปรากฏว่า อัศวชาติตัวนั้นมิได้แตะต้องหญ้าชั้นเลิศแม้นจะหิวโหยเพียงใด แต่กลับสดับพระธรรมเทศนาด้วยน้ำตานองหน้า นับแต่บัดนั้นเสนามาตย์และมหาชนต่างซาบซึ้งศรัทธาในตัวพระเถระยิ่งนัก จึงถวายสมัญญานามแก่ท่านว่า "อัศวโฆษ" อันหมายความว่า แม้แต่อัศวชาติยังต้องร่ำไห้โหยหวนยามสดับพระธรรมเทศนาของท่าน
คุณค่าทางศาสนา

นอกจาก มหากาพย์พุทธจริต จะมีความสละสลวยงดงามในทางกวีพจน์ และมีการบรรยายพุทธประวัติด้วยถ้อยคำสละสลวย จนเกิดความรู้สึกซาบซึ้ง ยังแฝงหลักธรรมคำสอนทางพุทธศาสนาได้มากมาย โดยเฉพาะอย่างยิ่งนับตั้งแต่สรรค ที่ 14 เป็นต้นมา ซึ่งเป็นช่วงที่ทรงบรรลุอนุตรสัมมาสัมโพธิยาณและทำการโปรดสัตว์โลกแล้ว ผู้รจนาได้เลือกสรรถ้อยคำอยน่างชาญฉลาด ในการบรรยายหลักธรรม และโน้มน้าวให้ผู้สดับ/อ่าน ได้เกิดความศรัทธาปสาทะในสมเด็จพระสัมมาสัมพุทธเจ้า ให้เกิดความยำเกรงในอกุศลกรรมทั้งปวง และเร่งเร้าให้สัตว์โลกทั้งหลายได้หันมาปฏิบัติกุศลกรรม เพื่อยังให้ตนได้หลุดพ้นจากอบายภูมิ จนถึงพระนิพพานในปั้นปลาย
ในสรรคที่ 13 ผู้รจนาได้บรรยายพระดำริของสมเด็จพระสัมมาสัมพุทธเจ้า หลังจากทรงใช้พระญาณอันล้ำลึก ทอดพระเนตรเห็นการจุติและการอุบัติของสัตว์โลกทั้งหลาย ทั้งที่ทำกรรมไม่ดีและที่ทำกรรมดี ดังนี้
สุขัง สยาท อิติ ยัต กรรมะ กฤตัมง ทุห์ขะนิวฤฺตตะเย ผะลัมง ตัสเยทัม อวะไศวร์ ทุห์ขัม เอโวปะภุชยะเต
17 "กรรม(ชั่ว)ใดที่พวกเขาทำลงไปเพื่อขจัดทุกข์ ด้วยเข้าใจว่ามันเป็นสุข พวกเขาจะต้องได้รับทุกข์ซึ่งเป็นผลแห่งกรรม(ชั่ว)นั้นอย่างหลีกเลี่ยงไม่พ้น"
สุขารถัง อศุภัง กฤตวา ยา เอเต พฤศทุห์ขตาห์ อาสวาทะห์ สะ กิม เอเตษาง กะโรติ สุขัม อัณว์ อปิ
18 "สัตว์เหล่านั้นทำกรรมชั่วเพื่อหวังจะได้ความสุขจึงต้องรับทุกข์อย่างแสนสาหัส (ดังนั้น) ความสนุกเพลิดเพลินของพวกเขาจะสร้างความสุขแม้เพียงเล็กน้อยได้อย่างไร"
หะสัทภีร์ ยัต กฤตัง กรรมะ กะลุษัง กะลุษาตมะภิห์ เอตัต ปะริณะเต กาเล โกรศัทภีร์ อนุภูยาเต
19 "คนที่มีจิตใจหยาบช้าทำกรรมชั่วอันใดลงไปพร้อมกับเสียงหัวเราะ ครั้นเมื่อกาลเวลาสุกงอมเต็มที่ เขาย่อมได้รับผลของกรรมนั้นพร้อมกับเสียงร้องไห้"
ในสรรค ที่ 15 ว่าด้วการประกาศพระธรรมจักร กวีได้พรรณนาถึงเหตุการณ์ขณะที่ทรงแสดงพระธัมมจักกัปปวัตนสูตร อันเป็นพระธรรมเทศนาแรกแก่พระปัญจวัคคีย์ โดยทรงแจกแจงถึงหนทางที่จะนำไปสู่การหลุดพ้นที่แท้จริง ดังนี้
44 "เพราะทำลายกิเลสทั้งหลายได้ สาเหตุแห่งการเวียนว่ายตายเกิดจึงดับไป และเพราะขจัดกรรมคือการกระทำได้ ทุกข์จึงหมดไป เพราะว่าสรรพสิ่งย่อมเกิดขึ้นเพราะอาศัยบารมี และเพราะสิ่งนั้นดับไปสรรพสิ่งจึงดับไปด้วย"
45 "จงรู้ว่าการดับทุกข์ (นิโรธ) คือสภาวะที่ไม่มีชาติ ชรา มรณะ ดิน น้ำ อากาศ  หรือลมไม่มีเบื้องต้น ไม่มีที่สิ้นสุด เป็นสิ่งที่ประเสริฐ ใคร ๆ ขโมยไม่ได้ เป็นความสุข และไม่มีการเปลี่ยนแปลง"
46 "อริยมรรคนี้ประกอบด้วยองค์แปด นอกจากอริยมรรคนี้แล้วไม่มีทางอื่นที่จะเป็นไปเพื่อการบรรลุความพ้นทุกข์(อริคม)มนุษย์เดินวนเวียนอยู่ในทางที่หลากหลายเป็นนิตย์ก็เพราะยังไม่เห็นอริยมรรคนี้"
47 "ดังนั้นในอริยสัจ4นี้จึงกล่าวสรุปได้ว่า ทุกข์เป็นสิ่งที่ต้องกำหนดรู้ สมุทัยเป็นสิ่งที่ต้องละ นิโรธเป็นสิ่งที่ต้องเข้าใจชัด มรรคเป็นสิ่งที่ต้องทำให้มีขึ้น"
บรรณานุกรม

Willemen, Charles, trans. (2009), Buddhacarita: In Praise of Buddha's Acts, Berkeley, Numata Center for Buddhist Translation and Research.
University of Oslo, Thesaurus Literaturae Buddhicae: Buddhacarita Taisho Tripitaka T.192
Sa dbaṇ bzaṇ po and Blo gros rgyal po, "Saṅs rgyas kyi spyod pa źes bya ba´i sñan dṅags chen po" (Tibetan translation of Buddhacarita), in Tg - bsTan ’gyur (Tibetan Buddhist canon of secondary literature), Derge edition, skyes rabs ge, 1b1-103b2.
E. H. Johnston, trans. (1937), "The Buddha's Mission and last Journey: Buddhacarita, xv to xxviii", Acta Orientalia, 15: 26-62, 85-111, 231-292.
สำเนียง เลื่อมใส. (2547). มหากาพย์พุทธจริต พุทธประวัติฝ่ายมหายานจากกวีนิพนธ์สันสกฤต. กรุงเทพมหานคร. โรงพิมพ์มหาจุฬาลงกรณ์ราชวิทยาลัย.
Stuart H. Young. (2002). Biography of the Bodhisattva A?vagho?a. Princeton, New Jersey
Faculty of Humanities, University of Oslo. Buddhacarita. ดู http://www2.hf.uio.no/polyglotta/index.php?page=fulltext&view=fulltext&vid=77&cid=146406&mid=244532
มิชชาเอลา ฟ็อน ฮาพส์บวร์ค

| อาร์คดัชเชสมิชชาเอลาแห่งออสเตรีย |
| --- | --- |
อาร์คดัชเชสแห่งออสเตรียและเจ้าฟ้าหญิงแห่งฮังการี
พระนามเต็ม: มิชชาเอลา มารีอา มาดเล็น คีลีอานา
พระราชสมภพ: 13 กันยายน พ.ศ. 2497 (53 พรรษา)
พระอิสริยยศ: อาร์คดัชเชสแห่งออสเตรีย เจ้าฟ้าหญิงแห่งฮังการี เคาน์เตสแห่งคาเกเน็ก
พระสวามี: อีริค เตรัน แดนติน (2527-2537)  เคานต์ฮิวเบอร์ตัสแห่งคาเกเน็ก
พระราชบุตร: มาร์ค คาร์ลา จัสติน
ราชวงศ์: ราชวงศ์ฮาพส์บวร์ค
พระราชบิดา: อ็อทโท ฟ็อน ฮาพส์บวร์ค
พระราชมารดา: เจ้าหญิงเรจิน่าแห่งแซ็กซ์-ไมนินเจน
อาร์คดัชเชสมิชชาเอลาแห่งออสเตรีย (พระนามเต็ม: มิชชาเอลา มารีอา มาดเล็น คีลีอานา; Michaela Maria Madeleine Kiliana von Habsburg-Lothringen) ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระราชธิดาองค์ที่ 3 ในอ็อทโท มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน ประสูติเมื่อวันที่ 13 กันยายน พ.ศ. 2497 พระองค์เป็นพระขนิษฐาฝาแฝดกับอาร์คดัชเชสโมนีคาอีกด้วย
เมื่อวัยเด็กของพระองค์ พระองค์ได้ย้ายไปอยู่ที่นิวยอร์ก สหรัฐอเมริกา ท่ามกลางการต่อต้านจากญาติพี่น้อง พระองค์ทำงานอยู่ในโลกของแฟชั่น ซึ่งต่อมา พระองค์ทรงตั้งร้านจิลเวอรรี่เครื่องเพชรของพระองค์เอง ต่อมา พระองค์ทรงเป็นนักประวัติศาสตร์ชื่อดัง ทรงเป็นนักประวัติศาสตร์ที่เป็นเจ้าหญิงพระองค์แรกในประวัติศาสตร์ออสเตรีย-ฮังการี
พระองค์ทรงเคยประทานสัมภาษณ์ว่า พระองค์ไม่เคยรู้สึกสะดวกสบายเลยเมื่ออยู่กับพระอัยกีของพระองค์ สมเด็จพระจักรพรรดินีซีต้า ทั้งที่พระองค์ทรงทำทุกอย่างเพื่อที่จะได้ใกล้ชิดพระองค์...
พระองค์ทรงอภิเษกสมรสกับ อีริค อัลบ้า เตรัน แดนติน เมื่อวันที่ 14 มกราคม พ.ศ. 2527 ณ เมืองแอนตัน ประเทศปานามา แต่ทั้งสองทรงหย่าเมื่อปี พ.ศ. 2537 หลังจากหย่าแล้ว พระองค์ก็ทรงอภิเษกสมรสอีกครั้งกับ ท่านเคานต์ฮิวเบอร์ตัสแห่งคาเกเน็ก ซึ่งเป็นพระโอรสในท่านเคานต์ฟรานซ์ โจเซฟแห่งคาเกเน็ก เจ้าหญิงเอลิซาเบธแห่งบาวาเรีย เมื่อวันที่ 22 ตุลาคม พ.ศ. 2537
พระองค์มีพระโอรสและพระธิดารวมทั้งหมด 3 พระองค์ ซึ่งประสูติแต่อีริค เตรัน แดนติน
มาร์ค ฮวน เตรัน แดนติน เกิดเมื่อวันที่ 7 พฤษภาคม พ.ศ. 2527
คาร์ลา เรจิน่า เตรัน แดนติน เกิดเมื่อวันที่ 17 สิงหาคม พ.ศ. 2530
จัสติน คริสโตเฟอร์ เตรัน แดนติน เกิดเมื่อวันที่ 10 กุมภาพันธ์ พ.ศ. 2532
ย่าหยา

คำสำคัญ "ย่าหยา" สามารถหมายถึง
ย่าหยา (ชาติพันธุ์) - หญิงลูกครึ่งจีนกับมลายูที่เกิดในมลายูและอินโดนีเซีย
ย่าหยา (พืช) - พืชชนิดหนึ่งในวงศ์ Acanthaceae